Над ракой стаяла старая драўляная двух"ярусная званіца. На ёй у пачатку ХІХ ст. вісела восем званоў. Большы з іх, адліты мясцовымі майстрамі ў 1799 г. замест разбітага ў сярэдзіне XVII ст., меў 207 пудоў і 10 фунтаў вагі [25]. Падчас перавода ў Мінск Троіцкага манастыра туды быў адпраўлены і вялікі звон. Па дарозе ў Мінск гэты звон зваліўся з воза і трэснуў. У Мінску ён быў пераліты і ўсталяваны на званіцы кафедральнага Петрапаўлаўскага сабора. А драўлянай званіцы праз нейкі час не стала.